ICN คาดรายได้ปีนี้โต 20% หลังตุนแบ็กล็อกแน่นเฉียด 2 พันลบ.
ICN คาดรายได้ปีนี้โต 20% หลังตุนแบ็กล็อกแน่นเฉียด 2 พันลบ.
23 ก.ย. 2563

นายมนชัย มณีไพโรจน์ ประธานเจ้าหน้าที่บริหาร บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN เปิดเผยว่า บริษัทฯตั้งเป้าหมายรายได้ปีนี้จะเติบโต 10-20% และกำไรสุทธิโตมากกว่า 10% จากปีก่อนอยู่ที่ 1.2 พันล้านบาท และ 93.67 ล้านบาท ตามลำดับ โดยครึ่งปีแรกมีรายได้แล้วที่ 507.1 ล้านบาท และกำไรสุทธิ 34.2 ล้านบาท
ทั้งนี้ มองแนวโน้มผลการดำเนินงานในครึ่งปีหลังนี้ว่าน่าจะเติบโตอย่างก้าวกระโดด เมื่อเทียบกับครึ่งปีแรกที่ผ่านมา เนื่องจากในช่วงปลายไตรมาส 2/63 บริษัทฯ สามารถกลับมาดำเนินงานโครงการต่างๆ ได้ตามปกติแล้ว หลังการแพร่ระบาดของเชื้อไวรัสโควิด-19 ได้ส่งผลกระทบต่อหลายโครงการเกิดการชะลอตัวออกไป ไม่สามารถเข้าทำงานในพื้นที่หน้างานได้ตามแผน ขณะที่ ณ สิ้นไตรมาส 2/63 บริษัทฯ มีงานในมือ (Backlog) อยู่ที่ 1,962 ล้านบาท คาดว่าจะสามารถรับรู้รายได้ในปีนี้ราว 30-40% ส่วนที่เหลือจะรับรู้ในปีถัดไป